BECKWITH] TEXT AND TRANSLATION 369 
Ua nui loa na la ona malaila o ka noho ana, aole nae oia i ike i 
kana mea e imi ai; aka, ma kona ano Makaula, hoomau aku la oia i 
ka pule i ke Akua, e like me kona mau la ma Kauwiki, a no ka pule 
hoomau a ua Makaula nei, ua looa hou ia ia ke kuhikuhi ana e like 
me kela hoike ia ia ma Kauwiki. 
A no keia mea, haalele oia ia wahi, kaahele aku la oia ia Hawaii; 
ma Hamakua kona hiki mua ana, oi hele aku oia mai ka manawa 
uuku o kahi puaa a nui loa, a na ka puaa no e hele. 
Ta ia i hiki ai i Hamakua, malalo o Waipio kona wahi i noho ai 
ma Pakaalana, aole nae he nui kona mau la malaila. 
Haalele ka Makaula ia wahi, hiki aku oia i Laupahoehoe, a malaila 
aku a hiki i Kaiwilahilahi, a malaila oia i noho ai he mau makahiki. 
(Maanei, e waiho kakou i ka moolelo no pa imi ana o ka Makaula. 
Pono e kamailio no ka hoi ana o Kauakahialii, i Kauai, me Kailio- 
kalauokekoa ; 1 ike ai kakou, aia o Laieikawai i Paliuli.) 
Ma na Helu mua o keia Kaao, ua ike kakou na Kapukaihaoa i 
kauoha, ia Waka ma ka moeuhane e hoihoi ia Laieikawai i Paliuli, 
mamuli o ka ike a ka Makaula. 
Ua hookoia no nae e like me ke kauoha, ua noho o Laieikawai ma 
Paliuli, a hiki i kona hookanakamakua ana. 
Ta Kauakahialii, laua o Kailiokalauokekoa i hoi ai i Kauai, 
mahope iho o ko laua halawai ana me ka Olali o Paliuli (Laieika- 
wai), a hiki lakou i Kauai, mauka o Pihanakalani, kui aku la ka lono 
ia Kauaia puni; akoakoa mai la na’lii,na kaukaualii, a me na makaai- 
nana a pau e ike i ka puka malahini ana aku o Kailiokalaokekoa ma, 
e like me ka mea mau; o Aiwohikupua nae kekahi oia poe Alii i 
akoakoa pu mai ma keia aha uwe o na malihini. 
A pau ka uwe ana a lakou, ninau aku la na’lii ia Kauakahiali 
“ Pehea kau hele ana aku nei mamuli o kou hoaa’ia ianei?” (Kailio- 
kalauokekoa.) 
Alaila, hai aku la o Kauakahialii i kona hele ana, penei: “I ko’u 
hele ana mai anei aku mamuli o ke aloha o ka wahine, a puni Oahu, a 
me Maui, aole i loaa ia’u kekahi wahine e like me Kailiokalauokekoa 
nei; a hiki aui Hawaii, kaapuni wau ia mokupuni. Ma Kohala kuu 
hiki mua ana. Kaahele au ma Kona, Kau, a hiki au i Keaau, a ma 
Puna, a malaila wau i noho ai, a malaila wau i halawai ai me kelahi 
wahine maikai i 01 aku mamua o ianei (Kailiokalaukekoa). A o ka 
oi no hoi ia mamua o na wahine maikai o keia mau mokupuni a pau.” 
Tloko o keia olelo ana a Kauakahialii, hoomaopopo loa mai la o 
Aiwohikupua i ka helehelena maikai o ua wahine nei. 
74936°—_19—33 ETH 24 
